ANDREW WOMMACK EVANKELIUMIN ÄÄRELLÄ
SOTA ON OHI, OSA 11/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani aiheesta Sota on ohi.
Olen ottanut aiheen jakeesta Luuk. 2:14, jossa enkelit lauloivat: -
"Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Olen käsitellyt jo paljon asioita.
Ne ovat todella tärkeitä asioita, joita moni ei vielä tiedä.
Ihmiset puhuvat siitä, että Jeesus maksoi syntiemme hinnan, -
mutta eivät ymmärrä, kuinka paljon Hän maksoi.
Niinpä he ajattelevat, että heidänkin pitää kärsiä syntiensä tähden.
Olen osoittanut Jesajan kirjan lukujen 40―54 kautta, -
että Jeesus maksoi kuolemallaan täyden hinnan synneistä.
Jos hyväksymme Hänen uhrinsa, -
Jumalalla ei ole enää yhtään vihaa jäljellä syntejämme kohtaan.
Siitä enkeli puhui, ei siitä, että ihmisten välillä olisi rauha, -
kuten tämä jae näin joulun alla niin usein tulkitaan.
Enkeli puhui siitä, että Jumala suhtautuu meihin nyt rauhanomaisesti.
Ei siksi, että Hän olisi vain muuttanut mieltään -
ja päättänyt unohtaa synnit. Ei, Hän maksoi niiden hinnan -
Jeesuksen sovitusuhrin kautta. Siinä on valtavan suuri ero.
Muistutan, että opetus on saatavana viidellä CD- tai DVD-levyllä.
Aiheesta on saatavana lisäksi kirja ja 300-sivuinen työkirja, -
joka kattaa kaikki samat asiat.
Se on suunniteltu niin, että voit sen avulla opettaa muita.
Tämä on yksi tärkeimmistä asioista, josta voit saada ilmoituksen.
Kaikki muuttuu, jos ymmärrät, millaisen hinnan Jeesus maksoi.
Maallisessa maailmassa asioiden ja tavaroiden arvo -
ei välttämättä määräydy niiden absoluuttisen hinnan mukaan, -
vaan sen mukaan, mitä markkinat ovat valmiita maksamaan niistä.
Esimerkiksi elokuvatähtien tai poliitikkojen muisto-esineiden, -
kuten tiettyyn historialliseen hetkeen liittyvän napin arvo -
voi olla vain muutamia senttejä, mutta ihmiset voivat maksaa siitä -
tuhansia dollareita siihen liittyvien muistojen vuoksi.
Esineen arvo ei siis määräydy vain sen materiaalien perusteella, -
vaan sen mukaan, mitä siitä ollaan valmiita maksamaan.
Jeesus maksoi puolestamme aivan valtavan hinnan.
Tätä olen yrittänyt havainnollistaa viime viikkojen aikana.
Jos voisit ymmärtää, että Hän maksoi enemmän kuin syntiemme hinnan, -
se muuttaisi käsityksesi Jumalasta ja kaiken muunkin elämässäsi.
Niin paljon Hän arvosti ihmiskuntaa, sinua ja minua.
En usko, että monikaan todella ymmärtää tätä tärkeää asiaa.
Kristillisessä kulttuurissa puhumme siitä, että Jeesus maksoi syntimme, -
mutta useimmat ymmärtävät sen niin, että Hän maksoi vain osan niistä, -
jonkin perusosan, joka mahdollistaa meille suhteen Jumalaan, -
mutta moni ajattelee, että hänenkin on maksettava jotain synneistään.
Jos he tekevät jotain väärin, he joutuvat kärsimään rangaistuksen.
Esimerkiksi helluntailaiset opettavat, että joka kerta, kun tekee syntiä, -
se pitää tunnustaa heti, muuten joutuu helvettiin, -
jos kuolee juuri silloin. Synnin tekeminen on uskosta luopumista.
Evankeliset kristityt eivät usko, että menetät pelastuksen -
joka kerta, kun teet syntiä, mutta menetät pelastuksen hyödyt.
Silti hekin uskovat, että saamme maksaa synneistämme.
He eivät usko, että synti johtaa heti pelastuksen menettämiseen, -
mutta he ajattelevat, että syntiä tekevä menettää pelastuksen edut: -
Jumala ei vastaa rukouksiisi, et koe yhteyttä Jumalaan, -
Jumala ei siunaa eikä käytä sinua.
Kaikki tämä on väärin, sillä Jeesus maksoi aivan kaikki syntimme.
Kun tulit uskoon, sait anteeksi menneet, nykyiset ja tulevatkin syntisi.
Jos et ole seurannut opetustani, saatat pitää minua harhaoppisena -
ja ihmetellä, miten voin sanoa näin. Todistan nämä asiat Raamatulla.
Viime aikoina olen puhunut siitä, että Jeesus maksoi kaikki syntimme, -
menneet, nykyiset ja jopa tulevat. Tämä on radikaali ajatus -
nykypäivän seurakunnalle, mutta se on täysin raamatullinen.
Luetaan jakeesta Joh. 12:28.
Jeesus oli Jerusalemissa vähän ennen ristiinnaulitsemistaan.
Kuten tavallista, uskonnolliset ihmiset arvostelivat Hänen arvovaltaansa.
Kaiken arvostelun keskellä Jeesus huudahti: -
"'Isä, kirkasta nimesi!' Niin taivaasta tuli ääni: -
'Minä olen sen kirkastanut, ja olen sen vielä kirkastava'.
Niin kansa, joka seisoi ja kuuli sen, sanoi ukkosen jylisseen.
Toiset sanoivat: 'Häntä puhutteli enkeli'."
Raamattu kertoo, että Isä Jumala puhui Jeesukselle -
korvin kuultavalla äänellä, ja ihmiset kuulivat sen, -
mutta silti he sanoivat sen olleen ukkonen tai enkeli.
Jotkut toivovat, että saisivat konkreettisen osoituksen Jumalasta, -
että kuulisivat Hänen äänensä tai että Jeesus ilmestyisi heille.
Joku haluaisi etsiä Nooan arkin todistaakseen, että Raamattu on totta.
Tässä taivaasta tuli Jumalan korvin kuultava ääni, -
mutta osa ihmisistä, jotka kuulivat Jumalan puhuvan, -
kieltäytyivät uskomasta sitä, vaikka Jumala varmasti puhui selvästi.
Kaikki eivät ehkä usko tähän, mutta väitän, että sydämemme tila -
rajoittaa Jumalan ilmestymistä meille.
Jos sydämesi on yhtä kova kuin näiden ihmisten sydän oli, -
keksit keinon selittää kaiken, mitä Jumala tekee, jotenkin muuten.
Ilman uskoa on mahdoton miellyttää Jumalaa tai luoda suhdetta Häneen.
Ne, jotka ovat kovettaneet sydämensä eivätkä halua uskoa Jumalaan, -
eivät halua myöskään uskoa, että Jumala tekee asioita.
Tällaiset ihmiset keksivät keinon selittää jopa Jumalan puheen -
mieluummin kuin hyväksyvät asian. Jumala ilmestyy vain niille, -
jotka jo etsivät Häntä. Siksi Jeesus sanoi jakeessa Matt. 7:7 -
"...etsikää, niin te löydätte; kolkuttakaa, niin teille avataan."
Meidän on etsittävä Jumalaa. Hän ei ilmesty meille väkisin.
Sydämemme voi olla niin kova, ettemme uskoisi, -
vaikka Jumala tekisi ihmeitä joka päivä koskettaakseen meitä.
Ihmiset kuulivat Jumalan äänen, mutta järkeilivät sen olevan ukkonen.
Joh. 12:30 "Jeesus vastasi ja sanoi: -
'Ei tämä ääni tullut minun tähteni, vaan teidän tähtenne.
Nyt käy tuomio tämän maailman ylitse; -
nyt tämän maailman ruhtinas pitää heitettämän ulos.
Ja kun minut ylennetään maasta, niin minä vedän kaikki tyköni.'"
Haluan keskittyä tähän jakeeseen 32.
Se otetaan usein asiayhteydestään ja sen perusteella väitetään, -
että jos vain saarnaamme Jeesusta, Hän vetää kaikki ihmiset tykönsä.
Tässä ei puhuta siitä.
Edellisessä jakeessa sanotaan, että maailman yli käy nyt tuomio.
Jeesus puhui tästä profeetallisesti juuri ennen ristiinnaulitsemistaan.
"Nyt käy tuomio tämän maailman ylitse; -
nyt tämän maailman ruhtinas pitää heitettämän ulos."
Seuraavassa jakeessa sanotaan: "Mutta sen hän sanoi antaen tietää, -
minkäkaltaisella kuolemalla hän oli kuoleva." Hän ei sanonut, -
että vetäisi kaikki luokseen, jos Häntä vain julistettaisiin oikein.
Edellisessä jakeessa puhutaan tuomiosta, -
seuraavassa ristiinnaulitsemisesta ja samalla tuomiosta.
"Ja kun minut ylennetään maasta, niin minä vedän kaikki tyköni."
King James -käännöksessä sanotaan "kaikki ihmiset", -
ja sana "ihmiset" on kursiivilla. Pidän tästä raamatunkäännöksestä.
Kun käännetään kieleltä toiselle, kielten välisten erojen takia -
tekstiin pitää joskus lisätä sanoja, jotta käännöksessä olisi järkeä.
Käännökseen on siis lisätty sanoja, joita alkuperäistekstissä ei ollut.
Kun tätä raamatunkäännöstä tehtiin 1500-luvulla, -
kääntäjät olivat ainakin tarpeeksi rehellisiä ilmaistakseen, -
että olivat lisänneet jonkin sanan tehdäkseen käännöksestä järkevän.
Jos jotakin sanaa ei ollut alkuperäisessä tekstissä, -
he laittoivat sen kursiivilla kertoakseen, että olivat lisänneet sen -
tehdäkseen käännöksestä toimivan.
Kun Jeesus sanoi sotilaille jakeessa Joh. 18:6 "Minä se olen", -
sana "se" on merkitty kursiivilla, Hän sanoi oikeasti: "Minä olen", -
mutta koska lauseessa pitää olla objekti, sana "se" on lisätty.
Jeesus sanoi olevansa suuri "Minä olen", joka ilmestyi Moosekselle.
Jakeessa 2. Moos. 3:14 Herra sanoi: "Minä olen se, joka minä olen".
Jeesus julisti olevansa "Minä olen", ja kun Hän sanoi sen, -
koko sotilasjoukko kaatui maahan. Heitä oli ainakin 30, ehkä jopa 60.
Joskus ihmiset vain lukevat tämän eivätkä ymmärrä näitä asioita.
Tässä siis kaikkivaltias Jumala Herran Jeesuksen hahmossa -
tunnusti olevansa ihmiseksi tullut Jumala, suuri "Minä olen", -
ja kun Hän sanoi sen, Jumalan kirkkaus kaatoi sotilaat maahan.
Ymmärrän tämän väkevän asian, koska sana "se" on kursiivilla.
Jeesus sanoi vain "Minä olen" ja julisti siten olevansa Jumala.
Jakeessa Joh. 12:32 Hän siis sanoi: "Ja kun minut ylennetään maasta, -
niin minä vedän kaikki tyköni." Minkä kaikki?
King James -käännöksen lisäys "ihmiset" on minusta harhaanjohtava.
Moni uskoo, että jos Jeesusta julistaa oikein, kaikki tulevat Hänen luokseen.
Jos se olisi totta, seurakunnat, jotka julistavat Kristusta -
ja oikeaa evankeliumia tuomion ja uskonnon sijasta, -
olisivat kaikkein suurimpia, mutta minusta se ei ole totta.
Monet suurimmista seurakunnista ovat tehneet paljon kompromisseja.
Ne ovat lyhentäneet saarnansa 10―15 minuutin inspiraatiopuheeksi.
Niillä on valot ja savukoneet, ja jumalanpalvelukset ovat viihdettä.
Ihmisiä tulee ja menee, eikä ketään vaadita sitoutumaan.
Tuollaiset seurakunnat kasvavat eniten. Kaikki isot seurakunnat -
eivät tietenkään ole tuollaisia, mutta yleensä ottaen ei voi sanoa, -
että ne, jotka saarnaavat eniten Jeesusta ja evankeliumia, -
vetäisivät kaikki ihmiset luokseen. Se ei vain ole totta.
Tätä jaetta edeltävä ja seuraava jae käsittelevät tuomiota.
Jeesus sanoi oikeasti: "Kun minut ylennetään maasta, -
kun minut ristiinnaulitaan, vedän kaiken tuomion tyköni."
Asiayhteys kertoo, minkä Hän vetäisi tykönsä.
Jeesus sanoi, että Hänet nostettaisiin ylös kuin ukkosenjohdatin.
Jos salama iskee ja talon vieressä on ukkosenjohdatin, -
salama iskee ukkosenjohdattimeen, ja rakennus säästyy vaurioilta.
Ukkosenjohdatin vetää kaiken sähkön itseensä ja purkaa sen maahan.
Jeesus nostettiin ylös ristille, ja Hän veti omaan ruumiiseensa -
kaiken Jumalan tuomion syntejä kohtaan, ei vain osaa siitä.
Se on todella iso asia.
Se on hieno juttu, jos sen ymmärtää. Kun Jeesus nostettiin ylös ristille, -
Hän veti omaan ruumiiseensa kaiken Jumalan tuomion syntejä kohtaan.
1. Joh. 2:2 "Ja hän on meidän syntiemme sovitus; -
eikä ainoastaan meidän, vaan myös koko maailman syntien."
Jeesus oli meidän ja koko maailman syntien sovitusuhri.
Jeesus ei kuollut vain niiden puolesta, joiden tiesi ottavan Hänet vastaan.
Hän maksoi koko maailman synnit, -
myös niiden, jotka eivät tulisi ottamaan Häntä vastaan.
En osaa selittää tätä kunnolla, mutta koska Jeesus oli Jumala, -
Hänen elämänsä oli arvokkaampi kuin kaikkien ihmisten elämä yhteensä.
Hänen verensä oli niin pyhää ja puhdasta, -
että yksi pisara sitä oli arvokkaampi kuin koko ihmiskunnan kaikki synnit, -
lankeemukset ja arvottomuutemme aikojen alusta aikojen loppuun.
Se oli arvokkaampaa kuin kaikki syntimme yhdessä.
Jeesuksen suorittama maksu niistä oli enemmän kuin tarpeeksi suuri.
Puhuin tästä joskus aiemmin, ja joku kirjoitti minulle vihaisena, -
että aliarvioin Jeesuksen uhria.
Eihän Jeesus vuodattanut vain yhtä pisaraa verta, vaan kaiken verensä.
En tiedä, miten vastaisin tuohon. En minä sitä tarkoittanut.
Jeesus todella uhrasi koko elämänsä eikä vain vuodattanut pisaraa verta, -
mutta Hän oli niin pyhä, että yksikin pisara Hänen vertaan -
oli arvokkaampi kuin koko ihmiskunta. Kun otetaan huomioon, -
että Hän uhrasi koko elämänsä, maksu oli ylitsevuotava.
Hän maksoi valtavan paljon enemmän kuin oikeudenmukaisuus olisi vaatinut.
Tämä on tärkeää, koska jos ymmärrät, mitä Jeesus teki -
ja miten suuren hinnan Hän maksoi, voit tulla Jumalan eteen rohkeasti -
ilman synnintuntoa ja arvottomuuden tunnetta.
Sinun ei tarvitse luetella kaikkia syntejäsi ja katua niitä -
toivoen, että jos teet niin, Jumala ei ota niitä puheeksi.
Jumalan viha on tyydytetty Herran Jeesuksen lihassa.
Sota on ohi, ja Jumala suhtautuu ihmisiin rauhanomaisesti.
Ei siksi, että Hän olisi muuttanut mieltään ja päättänyt unohtaa synnit.
Ei, vaan synneistä maksettiin valtava hinta. Jumala itse tuli ihmiseksi, -
kärsi, vuodatti verensä ja kuoli. Hän maksoi synneistämme -
paljon enemmän kuin olisi pitänyt. Sillä, mitä olet tehnyt, ei ole väliä, -
eikä silläkään, miten pahoillasi olet. Vertaamme usein itseämme muihin.
Ajattelemme usein, että jos olemme keskivertoa parempia, -
meillä on vapaa pääsy Jumalan luo.
Jos olemme keskivertoa huonompia, emme usko, että Hän rakastaa meitä.
Jumala ei kuitenkaan suhtaudu sinuun suoritustesi perusteella.
Syntisi on maksettu, ja niistä maksettu hinta on valtavan suurempi -
kuin mitä syntisi ansaitsevat. Synnit on täysin pyyhitty pois.
Jumala ei kiellä sinulta suhdetta itseensä syntiesi takia.
Syntisi on maksettu, ja sinulla on vapaa pääsy Jumalan luo.
Voit tulla rohkeasti, jos otat vastaan Jeesuksen uhrin.
Jos nöyrryt ja otat Jeesuksen Herraksesi ja Pelastajaksesi -
ja otat uskossa vastaan sen, mitä Hän teki puolestasi, -
voit astua rohkeasti Jumalan eteen, olitpa tehnyt mitä tahansa.
Jumala tarjoaa sinulle suhdetta itsensä kanssa, -
sillä Jeesus maksoi syntisi. Se on todella hyvä uutinen, -
mutta toisaalta huono juttu niille, jotka haluavat luottaa hyvyyteensä.
Kuka haluaa olla paras helvettiin joutuvista syntisistä?
Olemme kaikki syntisiä ja Jumalan kirkkautta vailla.
Jos luotat siihen, että käyt kirkossa, maksat kymmenykset, luet Sanaa -
ja luulet ansaitsevasi hyvyydelläsi Jumalan hyväksynnän, -
minulla on sinulle huonoja uutisia. Jakeen Room. 3:23 mukaan -
olet syntinen ja Jumalan kirkkautta vailla.
Jos haluat saada sen, mitä teoillasi ansaitset, joudut helvettiin.
Et voi saada suhdetta Jumalaan muuten kuin Jeesuksen kautta.
Jeesus sanoi itse jakeessa Joh. 14:6 "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Uskonnolliset kristityt uskovat, että Jeesus on Jumalan Poika.
Tähän aikaan vuodesta he puhuvat Jeesuksesta maailman Pelastajana, -
mutta he uskovat silti, että Jumala lukee heidän syntinsä heitä vastaan.
Jos he pärjäävät hyvin, he luottavat Jumala-suhteeseensa, -
mutta jos he tekevät väärin, he pelkäävät Jumalan torjuntaa.
Jos ajattelet näin, et ole pannut luottamustasi Jeesukseen.
Suhteesi Jumalaan ei perustu siihen, mitä Jeesus teki, vaan uskot, -
että se riippuu omista teoistasi. Sinun on itsessäsi oltava pyhä.
Et ymmärrä, että pyhyys on lahja ja että sinut on luotu vanhurskauteen -
ja pyhyyteen, Ef. 4:24. Yrität luoda suhdetta Jumalaan tekojesi kautta.
Tämä voi kuulostaa oudolta, mutta uskon, että se on totta.
Omavanhurskaus eli Jumalan eteen tuleminen omien tekojen perusteella -
on kaikkein suurin synti. Se on paljon pahempaa kuin homous, -
aviorikokset, murhaaminen, valehtelu tai varastaminen.
Se on kuin sanoisi, että kyllä Jeesus kuoli syntieni takia, -
mutta Hän ei maksanut niitä täysin, vaan minunkin on oltava pyhä -
ja ansaittava Jumalan hyvyys, muuten Hän ei vastaa rukouksiini.
Jos ajattelet noin, vähättelet Jeesuksen uhria. Hänhän sanoi -
vetävänsä kaiken tuomion puoleensa, kun Hänet nostettaisiin ylös.
Jeesus kantoi kaiken Jumalan tuomion syntejämme kohtaan.
Jos sinusta tuntuu, että sinunkin pitää maksaa synneistäsi jotain, -
ryömiä maan tomussa ja kärsiä, -
tai ettei Jumala käytä tai siunaa sinua, koska et ole rukoillut tarpeeksi, -
et usko, että Jumala heitti kaiken tuomion Jeesuksen ylle.
Se on kuin isku vasten Jeesuksen kasvoja.
Uskot, että Jeesus teki vain osan siitä, minkä Jumala vaati.
Joko Jeesus maksoi sen kaiken tai sitten Hän ei maksanut mitään.
Et voi sotkea omia tekojasi ja Jeesuksen maksamaa uhria.
Tämä on huono uutinen niille, jotka luottavat omaan hyvyyteensä, -
mutta meille, jotka myönnämme, ettemme ansaitse Jumalan asioita, -
vaan otamme pelastuksen vastaan lahjana, tämä on upea uutinen.
Jumala ei enää ole sinulle vihainen eikä edes pahalla tuulella.
Sota on ohi! Jumala rakastaa sinua, etkä voi sille mitään.
Umpikujasta avoimelle tielle ― Kevin ja Rachel Dowlingin tarina
Jokainen sentti, jonka saimme huijattua tai varastettua itsellemme, -
meni huumeisiin. Huumeet olivat jumalamme.
Istuin keittiön pöydän ääressä, ja Pat kertoi aina uudestaan, -
että Jumala rakastaisi minua aina, tapahtuipa mitä tahansa.
Jokin liikahti sydämessäni.
Hän kysyi, halusinko antaa elämäni Herralle.
Se oli hienoin asia, jonka olen elämässäni tehnyt.
Otin Jeesuksen vastaan siellä hänen keittiössään.
Olin aivan innoissani ja täynnä iloa. Se oli upeaa!
Riippuvuudesta vapauteen.
Kaduilta Charis-raamattukouluun -
ja elämän leipää jakamaan. Kevin ja Rachel Dowlingin tarina.
Tämän ja monta muuta tarinaa löydät nettisivuiltamme.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Kolmannen osan aiheena on kerran ja iankaikkisesti.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä jotakin ruudulla näkyvistä osoitteista.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Haluan kutsua teidät mukaan seminaariini Phoenixiin 2.―4.1.2014.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
MUUTA ELÄMÄSI. MUUTA MAAILMA.
Suomennos: Anni Lähteenmäki
Investoi Charis-raamattukouluun ja Andrew Wommackin työhön